İstərdim ki, burada bir məsələyə bir az fundamental yanaşaq. Tutaq ki, Azərbaycanda hüquq elmləri doktoru alim-lik dərəcəsi alan şəxslər uzaq başı 20 nəfər, 30 nəfər olsun. Onlarla fəlsəfə elmləri doktoru, hüquq ixtisası üzrə müdafiə etmiş şəxslər var. Niyə bunlar sərbəst şəkildə vəkil ola bilməsinlər? Elmi dərəcələri var, titulları var. Deyək ki, hamı Ali Məhkəmənin sədri olmur ki. Ali Məhkəmənin, yaxud yerli birinci instansiya məhkəmələrinin hakimləri niyə vəkil olmasınlar? Burada bəlkə müddət müəyyən etmək olar. Məsələn, 10 ildən artıq prokurorluq orqanında çalışmış şəxs kifayət qədər savad toplayır, kifayət qədər təcrübəyə malikdir. Əgər deyək ki, müxtəlif səbəblərdən, işdə yol verdiyi nö-qsanlara görə orqandan azad edilməyibsə, yaxud intizam məsuliyyəti, cinayət məsuliyyəti yoxdursa, niyə bu şəxs ra-hatlıqla vəkil olmasın? Yəni bunu bir əlahiddə peşə kimi çətinləşdirmək, bir az test maneələrini həddindən artıq çox qoymaq, məncə, vəkillərin sayının artmasına mane olur.